
Text rozhodnutia
Súd: Krajský súd Bratislava Spisová značka: 11CoP/477/2015 Identifikačné číslo súdneho spisu: 1315210647 Dátum vydania rozhodnutia: 16. 09. 2015 Meno a priezvisko sudcu, VSÚ: JUDr. Bianka Gelačíková ECLI: ECLI:SK:KSBA:2015:1315210647.1
Uznesenie Krajský súd v Bratislave, vo veci starostlivosti o maloletú G. G., D.. XX.XX.XXXX, bytom u matky, zastúpenú kolíznym opatrovníkom Úradom práce, sociálnych vecí a rodiny Pezinok, pracovisko Senec, Krátka 1, dieťa rodičov: matka - A. C., N. G. A. Z. XXX, a otec - F. G.Š., N. U. XXX, S. Ú., o nariadenie predbežného opatrenia, na odvolanie otca proti uzneseniu Okresného súdu Bratislava III, č.k. 37P/190/2015-7 zo dňa 25.05.2015, jednohlasne takto
r o z h o d o l :
Odvolanie otca maloletej sa o d m i e t a.
o d ô v o d n e n i e :
Súd prvého stupňa nariadil predbežné opatrenie, ktorým na čas do právoplatného rozhodnutia vo veci samej dočasne zveril O. G., D.. XX.XX.XXXX do osobnej starostlivosti matky a otcovi uložil povinnosť prispievať na jej výživu sumou XXX € mesačne od vydania predbežného opatrenia. Vo zvyšku návrh na nariadenie predbežného opatrenia zamietol.
Proti tomuto rozhodnutiu podal odvolanie otec maloletej, ktorý uviedol, že všetko čo vypovedala navrhovateľka je nepravda.
Vzhľadom na skutočnosť, že odvolanie otca neobsahovalo potrebné náležitosti, uznesením súdu prvého stupňa, č.k. 37P/190/2015-13 zo dňa 22.06.2015 bol otec maloletej vyzvaný na odstránenie nedostatkov odvolania s poučením o následkoch neodstránenia týchto nedostatkov. Výzvu otec maloletej prevzal 06.07.2015, svoje odvolanie v súdom určenej lehote neopravil ani nedoplnil. Do spisu bolo založené podanie - návrh na schválenie dohody rodičov o výkone práv a povinností k maloletej G..
Podľa § 218 ods. 1 písm. b/ O.s.p. odvolací súd odmietne odvolanie, ktoré nemá náležitosti podľa § 205 ods. 1, 2 O.s.p., ak boli dodržané podmienky podľa § 209 ods. 1 a § 211 ods. 1 O.s.p..
Vzhľadom na skutočnosť, že otec maloletej napriek výzve a poučeniu nedoplnil odvolanie a neodstránil jeho nedostatky, odvolací súd podľa vyššie citovaného ustanovenia odvolanie otca odmietol.
Poučenie:
Proti tomuto uzneseniu odvolanie nie je prípustné.

